શશિકલાનો એકલપ્રેમ, મનહરલાલના મતે લગ્ન, બાળકો અને પતિમાં સ્ત્રીની સંપૂર્ણતા, વિધૂમતી અને કુંદનલાલના દાંપત્યજીવનની વાસ્તવિક સ્થિતિ, પતિને ઠેકાણે લાવવા મોડી રાત સુધી બહાર રહી પ્રતિકાત્મક બળવો, સ્વગતોક્તિ (Soliloquy) દ્વારા રજૂ થતી કુંદનલાલની વ્યગ્રતા, શશિકલાના કમનીય સ્ત્રીત્વની મોહિનીને કારણે કુંદનલાલ અને ગૌરીશંકર તેણીની પાછળ ઘેલા થયા હોવાનો મનહરલાલનો શશિકલા સમક્ષ ઘટસ્ફોટ અને બન્ને વચ્ચે સર્જાતા વિચારસંઘર્ષ આગળ આ અંક સમાપ્ત થાય ત્યારે નાટક નાટકીય રંગોથી તરબોળ થયી ચૂક્યું છે.